**PELAAJASOPIMUS**

**1 Osapuolet**

Pelaaja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2 Sopimuksen tarkoitus**

Tämän sopimuksen tarkoituksena on sopia niistä velvoitteista ja oikeuksista, joita pelaajalla on seuraan nähden. Seuran tarkoituksena on varmistaa, että sarjaan ilmoitetulla joukkueella on pelaajia koko sarjakauden ajan.

**3 Voimassaolokausi**

Sopimus koskee sarjakautta/sarjakausia \_\_\_\_\_\_\_\_\_ - \_\_\_\_\_\_\_\_\_. Tämä sopimus astuu voimaan allekirjoitushetkestä ja päättyy ilman erillistä irtisanomista \_\_\_\_\_\_\_\_ . \_\_\_\_\_\_\_\_ . \_\_\_\_\_\_\_\_.

**4 Seuran velvollisuudet**

Seura sitoutuu ilmoittamaan joukkueen sarjaan, hankkii joukkueelle valmentajat ja muut tarvittavat toimihenkilöt, huolehtii harjoitusvuorojen varaamisesta toimintasuunnitelman mukaisesti sekä hoitaa ottelujärjestelyt.

Seura sitoutuu varmistamaan, että pelaajalla on Suomen Ringetteliitto ry:n Ice Card ja kilpailutoimintaan soveltuva vakuutus sopimuskauden ajaksi.

**5 Pelaajan velvollisuudet**

Pelaajan on käyttäydyttävä niin, ettei hän menettelyllään tai epäurheilijamaisella käyttäytymisellään aiheuta huomattavaa vahinkoa joukkueelle, seuralleen, lajilleen tai urheilulle yleensä.

Pelaajan on toiminnassaan ja käyttäytymisessään sitouduttava toimimaan siten, ettei sitä voida tulkita kiusaamiseksi, sukupuoliseksi tai seksuaaliseksi tai muuksi häirinnäksi. Hänen on myös toimittava siten, että hän omalla toiminnallaan ja esimerkillään edistää kaikenlaisen häirinnän ennaltaehkäisyä, sekä puuttuu havaitsemiinsa häirintätilanteisiin.

Pelaaja sitoutuu pelaamaan ja harjoittelemaan ringetteä joukkueen valmennusjohdon ohjauksen ja määräysten mukaisesti sekä noudattamaan seuran toimintasääntöjä.

Lisäksi pelaaja sitoutuu noudattamaan Suomen Ringetteliitto ry:n toiminta- ja kurinpitosääntöjä, kilpailutoimintaa sääteleviä sääntöjä ja määräyksiä, antidopingohjelmaa, sekä ohjetta kilpailumanipulaation ehkäisemiseksi. Pelaaja sitoutuu myös urheilun ja liikunnan yhteisiin vakavaa epäasiallista käyttäytymistä ja vakavia eettisiä rikkomuksia koskeviin kurinpitomääräyksiin 1.1.2022 alkaen.

Mikäli pelaaja sairastuu tai loukkaantuu, hänen tulee ilmoittaa siitä välittömästi valmennusjohdolle. Pelaaja ei saa osallistua sairaana tai loukkaantuneena peleihin tai harjoituksiin. Sairauksien osalta pelaajan tulee toimia siten, ettei vaaranna omaa tai toisten terveyttä.

**6 Sopimuksen purkaminen**

Sopimus voidaan purkaa aina pelaajan ja seuran yhteisellä päätöksellä.

Sopimuksen purkautuessa seura ja pelaaja hoitavat velvoitteet, jotka ovat kertyneet sopimuksen purkupäivään asti.

Kummallakin osapuolella on oikeus purkaa sopimus yksipuolisesti, jos toinen osapuoli laiminlyö merkittävästi velvollisuuksiaan.

**7 Toimintamaksut ja korvaukset** *(Pykälän voi korvata erillisellä talousliitteellä)*

Pelaaja sitoutuu maksamaan toimintamaksua \_\_\_\_\_ kuukauden ajan \_\_\_\_\_\_\_\_\_\_\_€ / kk joukkueen osoittamalle tilille sekä kustantamaan oman Ice Cardinsa sekä kilpailutoimintaan soveltuvan vakuutuksen.

Seura korvaa pelaajalle toiminnasta aiheutuvia kuluja erikseen sovitulla tavalla seuran talousohjeen mukaisesti.

Pelaaja sitoutuu osallistumaan joukkueen varainhankinta- ja PR-tilaisuuksiin mukaan lukien joukkueen johtoryhmän kanssa sovitut sponsoreiden tilaisuudet. Pelaaja on velvollinen osallistumaan joukkueen osoittamiin talkootöihin kauden aikana tai hankkimaan sponsorointia joukkueelle erikseen sovitulla tavalla \_\_\_\_\_\_\_\_\_\_\_\_\_€ arvosta joukkueen hyväksi.

Sopimus voidaan purkaa kesken sarjakauden, mutta pelaajan tulee maksaa \_\_\_\_\_ kk toimintamaksu ennen siirtopapereiden saamista.

**8 Erimielisyyksien ratkaiseminen**

Ensisijaisesti erimielisyydet ratkaistaan seuran toimintasääntöjen mukaisesti.

TAI

Erimielisyyden ratkaisemiseksi muodostetaan ryhmä, johon kumpikin osapuoli nimeää yhden ulkopuolisen edustajan, jotka yhdessä valitsevat ryhmälleen puheenjohtajan. Molemmat sopimusosapuolet sitoutuvat noudattamaan ryhmän asiasta antamaa ratkaisua.

**9 Allekirjoitukset**

Tätä sopimusta on tehty kaksi samanlaista kappaletta, joista toinen on seuralle ja toinen pelaajalle.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paikka ja aika

Seuran edustajan allekirjoitus ja nimenselvennys: Pelaajan allekirjoitus ja nimenselvennys:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

alle 18-vuotiaan pelaajan huoltajan allekirjoitus ja nimenselvennys:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Huom!** Allekirjoittajien on huomattava, että sarjakauden aikaisen seurasiirron ollessa epäselvä, tämä sopimus on dokumentti, johon tukeutuen liitto tekee päätöksensä seurasiirron hyväksymisestä.

**Huom!** Alle 16-vuotiaan pelaajan edustusoikeutta ei voida sopimuksella rajoittaa. Pelaajan, joka on täyttänyt 16 vuotta, mutta on alle 18-vuotias, edustusoikeutta voidaan sopimuksella rajoittaa ainoastaan yhden kilpailukauden ajaksi ja vain huoltajan suostumuksella.